stanford-oval/wikipedia huggingface dataset:
Larysa Berežna

| Mitalit> Naisten yleisurheilu.Maa:   Neuvostoliitto.MM-kilpailut  | Mitalit> Naisten yleisurheilu.Maa:   Neuvostoliitto.MM-kilpailut  | Mitalit> Naisten yleisurheilu.Maa:   Neuvostoliitto.MM-kilpailut  | Naisten yleisurheilu> Maa:   Neuvostoliitto. |
| --- | --- | --- | --- |
|  Pronssia | Tokio 1991 | pituushyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Sevilla 1991 | pituushyppy |  |
|  Pronssia | Budapest 1989 | pituushyppy |  |
Maa:   IVY
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Genova 1992 | pituushyppy |  |
Maa:   Ukraina
| MM-kilpailut  | MM-kilpailut  | MM-kilpailut  |  |
|  Hopeaa | Stuttgart 1993 | pituushyppy |  |
Larysa Berežna (ukr. Лариса Бережна, ven. Лариса Бережная, Larisa Berežnaja, s. 28. helmikuuta 1961 Kiova) on ukrainalainen pituushyppääjä, joka edusti aktiiviurallaan myös Neuvostoliittoa ja Itsenäisten valtioiden yhteisöä.
Berežna sai pronssia Budapestin sisäratojen MM-kilpailuissa 1989 tuloksella 682. Hän sijoittui neljänneksi Splitin EM-kilpailuissa 1990 jääden tuloksella 693 vain sentin pronssimitalista. Hän voitti sisäratojen maailmanmestaruuden Sevillassa 1991 hypättyään 684. Saman vuoden Tokion MM-kilpailuissa hän sai pronssia tuloksella 711.
Berežna voitti sisäratojen Euroopan-mestaruuden Genovassa 1992 tasan seitsemän metrin hypyllä. Barcelonan olympialaisissa 1992 hän kilpaili loukkaantuneena ja jäi karsinnassa ilman tulosta. Vuonna 1993 hän sijoittui viidenneksi Toronton MM-hallikisoissa ja sai hopeaa Stuttgartin MM-kilpailuissa tuloksella 698.
Berežna voitti pituushypyn Neuvostoliiton-mestaruuden vuonna 1989 sekä ulko- että sisäradoilla. Ulkoratojen Ukrainan-mestaruuden hän voitti 1993. Hän hyppäsi ennätyksensä 724 cm Granadassa 25. toukokuuta 1991. Hallissa hän hyppäsi parhaimmillaan 720 Homelissa 4. helmikuuta 1989. Kolmiloikkaennätyksensä 13,22 hän hyppäsi Tukholmassa 5. heinäkuuta 1993..
Leonardo Balada

Leonardo Balada (s. 22. syyskuuta 1933 Barcelona) on espanjalainen säveltäjä. Hän opiskeli Barcelonassa ja muutti vuonna 1956 Yhdysvaltoihin. Yhdysvalloissa hän opiskeli sävellystä Vincent Persichettin ja Aaron Coplandin johdolla sekä orkesterin johtamista Igor Markevitchin johdolla. Vuodesta 1970 lähtien Balada on opettanut musiikkia Pennsylvaniassa.
Balada on säveltänyt muun muassa kuusi sinfoniaa.
Michal Broš

| Michal Broš |
| --- | --- |

Henkilötiedot
Syntynyt: 25. tammikuuta 1976 (ikä 48) Olomouc, Tšekkoslovakia
Kansalaisuus:   Tšekki
Jääkiekkoilija
Lempinimi:  Miki
Pelipaikka:  keskushyökkääjä
Maila:  oikea
Pituus:  185 cm
Paino:  89 kg
Seura
Seura:  HC Sparta Praha
Sarja:  Tipsport Extraliga
Tehtävä:  urheilutoimenjohtaja
Pelaajaura
Pääsarjaura:  1995–2015
Seurat:  HC Olomouc (ČEL) HC Vsetín (ČEL) HC Sparta Praha (ČEL) Kärpät (SML) BK Mladá Boleslav (Tšekki I/ČEL)
NHL-varaus:  130. varaus, 1995 San Jose Sharks
Michal Broš (s. 25. tammikuuta 1976 Olomouc, Tšekkoslovakia) on tšekkiläinen entinen jääkiekkoilija ja maailmanmestari, joka toimii nykyään kotimaassaan Extraliga-joukkue HC Sparta Prahan urheilutoimenjohtajana. Hän oli pelipaikaltaan keskushyökkääjä. Broš pelasi suurimman osan urastaan kotimaassaan, jossa hän voitti neljä Tšekin-mestaruutta (1998, 1999, 2000 ja 2002). Broš toimi Sparta Prahan kapteenina vuosina 2003–2004 ja 2011–2013. Hän pelasi myös kolme SM-liigakautta Oulun Kärpissä, jossa Broš voitti kaksi Suomenmestaruutta vuosina 2007 ja 2008. Hän voitti maailmanmestaruuden vuonna 2000.
Pelityyli

Elite Prospects -sivuston Matias Strozykin mukaan Broš oli oikealta laukova ja hyvällä työmoraalilla varustettu keskushyökkääjä sekä älykäs all around -pelaaja, joka pelasi hyvin molempiin suuntiin. Hän oli myös hyvä syöttäjä ja luotettava pisteiden tekijä, joka varsinkin Oulun Kärppiin siirryttyään toi kokemusta ja johtajuutta joukkueeseensa.
Ura > Seuraura > Ammattilaisuran alku

Broš on HC Olomoucin kasvatti. San Jose Sharks varasi hänet viidennellä kierroksella 130. pelaajana NHL:n varaustilaisuudessa 1995. Samana vuonna Brošin varasi myös OHL-joukkue Sarnia Sting 23. pelaajana CHL:n varaustilaisuudessa, mutta hän päätti kuitenkin jatkaa kaudella 1995–1996 uraansa kotimaassaan. Broš debytoi Olomoucin Extraliga-joukkueessa, jossa hänen tulokaskautensa toi 35 runkosarjaottelussa tehot 8+12=20 ja neljässä playoff-ottelussa tehot 2+1=3. Broš oli runkosarjassa joukkueen neljänneksi paras pistemies ja hän voitti Olomoucin sisäisen tehotilaston lukemalla +12. Kaudella 1996–1997 Broš oli joukkueen paras maalintekijä ja kolmanneksi paras pistemies tehoilla 13+11=24.
Kaudeksi 1997–1998 Broš siirtyi HC Vsetíniin. Hän voitti joukkueessa kauden päätteeksi Tšekin-mestaruuden. Broš voitti myös EHL-pronssia. Myös kauden 1998–1999 päätteeksi hän voitti Tšekin-mestaruuden. Kaudeksi 1999–2000 Broš siirtyi yhdessä ystävänsä Ondřej Kratěnan kanssa HC Sparta Prahaan, jossa hän voitti kauden päätteeksi jo kolmannen peräkkäisen Tšekin-mestaruutensa. Broš eteni EHL:ssä joukkueen kanssa finaaliin saakka, mutta mestaruuden vei kuitenkin venäläinen Metallurg Magnitogorsk lukemin 2–0.
Ura > Seuraura > NHL-laajennusvaraus ja vuodet HC Sparta Prahassa

Minnesota Wild varasi Brošin 40. pelaajana NHL:n laajennusvaraustilaisuudessa 2000. Hän ei kuitenkaan koskaan siirtynyt Pohjois-Amerikkaan. Broš jatkoi kaudella 2000–2001 Sparta Prahassa, mutta hän kärsi pitkin kautta kuitenkin terveysongelmista ja Brošilla diagnosoitiin tulehduksellinen suolistosairaus Crohnin tauti. Hän pelasi runkosarjassa vain 27 ottelua. Broš voitti kauden päätteeksi Extraligan hopeaa. Kaudella 2001–2002 hän oli tehoilla 19+29=48 Spartan toiseksi paras pistemies Jaroslav Hlinkan jälkeen. Broš jakoi koko liigan pistepörssin yhdeksännen sijan HC Slavia Prahan Viktor Ujčíkin ja HC Třinecin Richard Králin kanssa. Pudotuspeleissä hän jakoi tehoilla 7+11=18 koko Extraligan pistepörssin voiton joukkuetoverinsa Ondřej Kratěnan kanssa sekä syöttöpörssin voiton HC Zlínin Petr Leškan ja HC Vítkovicen Marek Melenovskýn kanssa. Broš voitti myös liigan tehotilaston lukemalla +14. Hän voitti kauden päätteeksi Tšekin-mestaruuden ja Broš palkittiin pudotuspelien arvokkaimpana pelaajana.
Kaudella 2002–2003 Broš jakoi tehoilla 13+17=30 Sparta Prahan sisäisen pistepörssin toisen sijan Patrik Martinecin kanssa edellään vain Petr Leška. Hän voitti kauden päätteeksi Extraligan pronssia. Broš edusti Spartaa kauden aikana myös Spengler Cupissa. Kaudella 2003–2004 hän toimi joukkueen kapteenina. Broš tehoilla 15+25=40 Spartan toiseksi paras pistemies Jan Marekin jälkeen. Hän voitti kauden päätteeksi pronssia. Kaudella 2004–2005 Broš jatkoi Spartan varakapteenina. Hänen roolinsa hieman pieneni NHL:n työsulun vuoksi, kun joukkuetta vahvistivat mm. David Výborný, Jan Hlaváč, Petr Nedvěd sekä loppukaudella Martin Havlát. Broš teki runkosarjassa 21 tehopistettä. Hän vahvisti Spartaa kauden aikana myös Spengler Cupissa, jossa joukkue eteni finaaliin, mutta turnauksen voiton vei lopulta kuitenkin sveitsiläinen isäntäjoukkue HC Davos lukemin 2–0.
Ura > Seuraura > Siirtyminen Kärppiin

Kaudeksi 2005–2006 Broš siirtyi vuoden mittaisella sopimuksella SM-liigajoukkue Oulun Kärppiin. Häntä oli tiettävästi houkuttelemassa joukkueeseen Brošin kanssa Sparta Prahassa ja Tšekin maajoukkueessa pelannut Viktor Ujčík. Loukkaantumiset hieman haittasivat hänen kauttaan, mutta Broš oli Kärppien paras maalintekijä ja toiseksi paras pistemies Jari Viuhkolan jälkeen tehoilla 15+21=36. Hän voitti kauden päätteeksi SM-pronssia. Broš edusti joukkuetta kauden aikana myös Euroopan seurajoukkueiden mestaruusturnauksessa, jossa Kärpät eteni finaaliin, mutta turnauksen voiton vei kuitenkin venäläinen Dinamo Moskova voittomaalikilpailun päätteeksi lukemin 5–4. Helmikuussa 20016 Broš teki Kärppien kanssa kaksivuotisen jatkosopimuksen.
Broš nousi kaudella 2006–2007 Kärppien kapteenistoon. Hän oli tehoilla 21+21=42 joukkueen kolmanneksi paras maalintekijä ja neljänneksi paras pistemies. Broš jakoi koko SM-liigan maalipörssin yhdeksännen sijan kolmen muun pelaajan kanssa. Hän voitti myös pudotuspelien pistepörssin tehoilla 6+6=12 sekä tehotilaston lukemalla +11. Välieräsarjassa Espoo Bluesia vastaan Broš teki kolmessa ottelussa tehot 4+1=5 ja ottelusarjan kolmannessa ottelussa 31. maaliskuuta 2007 hän ratkaisi Kärpille finaalipaikan tehtyään joukkueen voittomaalin ensimmäisessä jatkoerässä ajassa 66.03. Broš voitti kauden päätteeksi Suomenmestaruuden. Kaudella 2007–2008 hän vakiinnutti paikkansa Kärppien ykkössentterinä laidoillaan Janne Pesonen ja Hannes Hyvönen. Broš oli joukkueen toiseksi paras maalintekijä ja kolmanneksi paras pistemies tehoilla 25+28=53, joilla hän sijoittui koko SM-liigan maalipörssissä seitsemänneksi ja jakoi pistepörssin kahdeksannen sijan Tapparan Timo Koskelan kanssa. Broš voitti kauden päätteeksi Suomenmestaruuden. Hän edusti Kärppiä kauden aikana myös Euroopan seurajoukkueiden mestaruusturnauksessa.
Ura > Seuraura > Paluu kotimaahan

Kaudeksi 2008–2009 Broš palasi kotimaahansa ja siirtyi yhdessä Kärpissä pelanneen ystävänsä Ondřej Kratěnan kanssa takaisin Sparta Prahan Extraliga-joukkueeseen nelivuotisella sopimuksella. Kaksikon siirron taustalla olivat myös perhesyyt. Hän oli tehoilla 21+20=41 joukkueen paras maalintekijä Kratěnan kanssa ja sijoittui sisäisessä pistepörssissä kolmanneksi. Kaksikko jakoi koko Extraligan maalipörssin yhdeksännen sijan HC Litvínovin František Lukešin ja HC Třinecin Vojtěch Polákin kanssa. Broš voitti kauden päätteeksi pronssia. Kaudella 2009–2010 hän oli 17 osumallaan Spartan kolmanneksi paras maalintekijä. Kaudella 2010–2011 Broš oli joukkueen paras maalintekijä ja toiseksi paras pistemies Petr Tonin jälkeen. Kaudella 2011–2012 hän nousi Spartan kapteeniksi ja oli joukkueen kolmanneksi paras pistemies tehoilla 15+16=31.
Broš siirtyi kaudeksi 2013–2014 vuoden mittaisella sopimuksella Tšekin toiseksi korkeimmalla sarjatasolla 1. česká hokejová ligassa pelanneen BK Mladá Boleslavin riveihin. Hän oli tehoilla 19+35=54 joukkueen kolmanneksi paras maalintekijä ja neljänneksi paras pistemies. Broš sijoittui koko 1. ligan pistepörssissä viidenneksi ja Mladá Boleslavin kärkinelikon edellä oli vain HC Dukla Jihlavan Tomáš Čachotský. Hän voitti kauden päätteeksi sarjan mestaruuden. Broš jakoi viidellä osumallaan koko Extraligan karsintasarjan maalipörssin voiton neljän muun pelaajan kanssa. Mladá Boleslavin kausi päättyi sarjanousuun. Toukokuussa 2014 hän teki joukkueen kanssa vuoden mittaisen jatkosopimuksen. Broš toimi kaudella 2014–2015 Mladá Boleslavin varakapteenina. Huhtikuussa 2015 hän ilmoitti lopettaneensa pelaajauransa ja antavansa enemmän aikaa perheelleen.
Ura > Maajoukkueura

| Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Maa:   Tšekki> Miesten jääkiekko. |
| --- | --- | --- | --- |
|  Kultaa | Pietari 2000 | jääkiekko |  |
Broš edusti Tšekkiä MM-kilpailuissa vuosina 2000 ja 2002, joista ensimmäinen turnaus päättyi maailmanmestaruuteen. Hän pelasi myös alle 20-vuotiaiden MM-kilpailuissa vuonna 1996, jolloin Broš jakoi tehoilla 3+3=6 Tšekin sisäisen pistepörssin voiton Václav Varaďan ja Ondřej Kratěnan kanssa. Hän voitti myös joukkueen sisäisen tehotilaston lukemalla +7.
Pelaajauran jälkeen

Kaudeksi 2017–2018 Broš nimettiin Sparta Prahan Extraliga-joukkueen urheilutoimenjohtajaksi.
Perhe

Brosilla on vaimo Dana Brošova sekä poika Josef ja tytär Bavbora. Josef Broš pelaa jääkiekkoa hyökkääjänä Sparta Prahan C-nuorissa.
Lahti 402

Lahti 402 on Lahden Autokorin vuosina 1992-2001 valmistama kaupunkibussikori. Siitä on olemassa puolimatalia, matalia ja kokomatalia versioita, ja sitä on toimitettu Scanian ja Volvon alustoille. Kori on valmistettu alumiinista. Lahti 402:sta on myös teliversio.
Kaikki Lahti 402-bussit ovat nykyään poistettu kaupallisesta liikennekäytöstä uudempien ja vähäpäästöisempien bussien yleistyessä sekä linjaliikenteen kilpailuttamisen mukanaan tuomien autojen ikävaatimusten myötä.
Let's Go (Pony)

Let's Go (Pony) on yhdysvaltalaisen The Routers -yhtyeen vuonna 1962 levyttämä kappale, jonka sävelsivät Lanny ja Robert Duncan. Se nousi Billboard Hot 100 -listan 19. sijalle.
Kappale on tullut tunnetuksi taputusrytmistään, joka on hyvin suosittu urheilukannatuslauluissa muun muassa jalkapallossa:
Audio playback is not supported in your browser. You can download the audio file.
Lakupaavi

| Lakupaavi |
| --- | --- |

Tiedot
Toiminnassa:  2005–
Tyylilaji:  death metal, grindcore
Kotipaikka:   Helsinki
Laulukieli:  suomi
Jäsenet:  Luxus Kristus, laulu   Jukka Varmo, laulu   The Sieg Heil Man, kitara   Mitja Harvilahti, kitara, laulu   Dead Editor, bassokitara, laulu   Pate Perestroika, rummut  
Aiheesta muualla
Lakupaavi fansite
Lakupaavi on suomalaisen Moonsorrow-yhtyeen jäsenten sivuprojekti, joka soittaa hardcore punkia.
Lakupaavi lähti liikkeelle vitsistä: kun Moonsorrow oli työstämässä Verisäkeet-albumiaan, se julkaisi kotisivuillaan uutisen, jonka mukaan levyn nimeksi tulee ”Raah Raah Blääh” ja se sisältää muun muassa kappaleet ”Kuolema taidehomoille... ja muille!”, ”Puutarhurin painajainen” ja ”Se hyvä biisi”. Vaikka kyse oli huumorista, monet tahot ottivat uutisen tosissaan ja uskoivat yhtyeen muuttaneen tyyliään. Hieman myöhemmin Moonsorrow todella äänitti kappaleen ”Kuolema taidehomoille... ja muille!”, joka sai sittemmin jatkoa kokonaisen Raah Raah Blääh -levyn muodossa. Levyä ei kuitenkaan tehty Moonsorrow-nimellä, vaan sivuprojekti sai nimekseen Lakupaavi. Lakupaavissa soittavat kaikki Moonsorrowin jäsenet Lord Eurenia lukuun ottamatta. Lakupaavissa vaikuttaa myös Rytmihäiriö-yhtyeen jäsenistö. Esimerkiksi Rytmihäiriön Ande esiintyy joillakin Lakupaavin kappaleilla.
Jäsenet

Luxus Kristus (Janne Perttilä) – laulu
Pentti Orvokki (Jukka Varmo) – laulu
Vitun Mitu (Mitja Harvilahti) – kitara, laulu
The Sieg Heil Man (Henri Sorvali) – kitara
Dead Editor (Ville Sorvali) – bassokitara, laulu
Pate Perestroika (Marko Tarvonen) – rummut
Julkaisut

Raah Raah Blääh (2005,  mp3-julkaisu)
Aiheesta muualla

Lakupaavi HQ (Arkistoitu – Internet Archive)
Lassie (vuoden 2013 sarja)

Lassie on vuonna 2013 julkaistu intialais-saksalais-ranskalais-yhdysvaltalainen animaatiosarja. Skotlanninpaimenkoira Lassie seikkailee Jylhävuoren suojelualueen villeissä maisemissa. Lassie on yksi perheenjäsenistä Parkkosen perheessä, jonka Risto-isä työskentelee alueella metsänvartijana ja Saara-äiti alueen eläinlääkärinä. Lassie seuraa kaikkialle perheen Sonja-tytärtä, jonka toiseksi paras kaveri on Henri. Yhdessä tämä kolmikko selviää monesta täpärästä tilanteesta.
Jaksot

1. Heikoilla jäillä
2. Kivijärven hirviö
3. Myrskyn jälkeen
4. Ota kiinni!
5. Täyttä höyryä
6. Ystävyyden kukkia
7. Ansassa
8. Kultakuumetta
9. Lassie katoaa
10. Lumivyöry
11. Metsä palaa!
12. Myrskynmetsästäjät
13. Paras reitti
14. Pelastuspartio
15. Suden jäljillä
16. Vaara vuorilla
17. Vapaapäivä
18. Vastalääke
19. Villihevosia
20. Vuorensolan aarre
21. Isänpäivä
22. Jylhävuoren seikkailu osa 1/2
23. Jylhävuoren seikkailu osa 2/2
24. Pelastakaa kondorit!
25. Suvun salaisuus
26. Varaemo
Näyttelijät

Suomenkieliset äänet
Ofelia Hanttu
Lassi Hirvonen
Petri Hanttu
Katja Sirkiä
Peter Pihlström
Näyttelijät > Käännös

Fiable
Tuija Korhonen
Le Bec-Hellouin

Kylänraitin ristikkotaloja.
Le Bec-Hellouin [lə.bək.el.wɛ̃] on Ranskan kunta Normandian alueella Euren departementissa. Kunnan asukasluku vuonna 2014 oli 46. Kunta kuuluu departementissaan Brionnen kantoniin Bernayn arrondissementissa. Se sijoittuu suunnilleen suurempien kaupunkien Lisieux ja Rouen puoleenväliin. Naapurikuntia ovat pohjoisessa Thierville, koillisessa Malleville-sur-le-Bec, idässä Bosrobert, etelässä Calleville, lounaassa Brionne ja luoteessa Pont-Authou.
Ristikkotaloistaan tunnettu Le Bec-Hellouin kuuluu kauneimpien ranskalaiskylien järjestöön Les Plus Beaux Villages de France.
Aiheesta muualla

Kuvia tai muita tiedostoja aiheesta Le Bec-Hellouin Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Le Bec-Hellouin
Käännös suomeksi
Muistelmia – Stardust Memories

| Muistelmia – Stardust Memories> Stardust Memories |
| --- | --- |

Ohjaaja:  Woody Allen
Käsikirjoittaja:  Woody Allen
Tuottaja:  Robert Greenhut
Säveltäjä:  Dick Hyman
Kuvaaja:  Gordon Willis
Leikkaaja:  Susan E. Morse
Tuotantosuunnittelija:  Mel Bourne
Pukusuunnittelija:  Santo Loquasto
Pääosat:   Woody Allen  Charlotte Rampling  Jessica Harper  Marie-Christine Barrault  Tony Roberts 
Valmistustiedot
Valmistusmaa:  Yhdysvallat
Tuotantoyhtiö:  Jack Rollins & Charles H. Joffe Productions
Levittäjä:  United Artists Netflix
Ensi-ilta:   1980-9-2626. syyskuuta 1980 (Yhdysvallat)  1980-12-2525. joulukuuta 1980 (Suomi)  
Kesto:  89 minuuttia
Alkuperäiskieli:  englanti
Budjetti:  10 miljoonaa dollaria
Tuotto:  10,4 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Muistelmia – Stardust Memories (engl. Stardust Memories) on vuonna 1980 ensi-iltansa saanut Woody Allenin käsikirjoittama ja ohjaama yhdysvaltalainen draamakomediaelokuva, jonka pääosissa ovat Allen itse, Charlotte Rampling, Jessica Harper, Marie-Christine Barrault ja Tony Roberts. Elokuva on Allenin kunnianosoitus Federico Fellinin ohjaamalle elokuvalle 8½ (1963).
Woody Allen oli ehdolla komediagenren parhaan alkuperäisen käsikirjoituksen Writers Guild of America -palkinnon saajaksi vuonna 1981.
Juoni

Elokuva kertoo elokuvantekijästä, koomikko Sandy Batesista (Woody Allen), joka joutuu hänen tuotannolleen omistetuilla elokuvajuhlilla, jossa hän viettää viikonlopun ihailijoiden, elokuvahullujen, siipeilijöiden ja rakastajattarien parissa, kohtaamaan kuuluisuuden kirot. Bates haluaisi tehdä taiteellisempia ja vakavampia elokuvia eikä toistaa aiempia töitään, mutta sekä tuottajat että yleisö vaativat häneltä vain komediaelokuvia, joita hän on tehnyt aiemmin. Samaan aikaan kun Batesin tuottajat aikovat silpoa tämän uuden ja vakavan elokuvan uuteen uskoon, Bates käy läpi kriisiä yksityiselämässään.
Näyttelijät

| 0 | 1 | 2 |
| --- | --- | --- |
|  Woody Allen  | … |  Sandy Bates   |
|  Charlotte Rampling  | … |  Dorrie   |
|  Jessica Harper  | … |  Daisy   |
|  Marie-Christine Barrault  | … |  Isobel   |
|  Tony Roberts  | … |  Tony   |
|  Helen Hanft  | … |  Vivian Orkin   |
|  Daniel Stern  | … |  näyttelijä   |
|  John Rothman  | … |  Jack Abel   |
|  Amy Wright  | … |  Shelley   |
|  Anne De Salvo  | … |  Sandyn sisko   |
|  Leonardo Cimino  | … |  Sandyn psykoanalyytikko   |
|  Sharon Stone  | … |  tyttö junassa   |
Tuotanto > Kuvaukset

Muistelmia – Stardust Memories kuvattiin New Jerseyssä ja New Yorkissa. New Jerseyssä elokuvan kuvauspaikkoina olivat Ocean Grove, Asbury Park ja Bradley Beach, ja sen junakohtaukset kuvattiin Filmwaysin studiolla New Yorkin Harlemissa.
Ensi-ilta ja vastaanotto

Muistelmia – Stardust Memories julkaistiin elokuvateattereissa Yhdysvalloissa 26. syyskuuta 1980 ja Suomessa 25. joulukuuta 1980. Elokuva tuotti lähes 10,4 miljoonan dollarin lipputulot ja oli Suomessa vuoden 1980 63. katsotuin elokuva saatuaan 30 912 katsojaa.
Rotten Tomatoes -sivuston mukaan 66 prosenttia kriitikoista on antanut elokuvalle positiivisen arvosanan 6,6/10 keskiarvolla. Keräys perustuu 32 arviointiin, joista 21 ovat ”tuoreita” ja 11 ”mätiä”. Yli 5 000 käyttäjästä 78 prosenttia on antanut elokuvalle myönteisen arvosanan 3,9/5 keskiarvolla. Elokuva on jakanut Woody Allenin ihailijat; toisten mielestä se on parasta, henkilökohtaisinta ja mielikuvituksellisinta Allenia, toisten mielestä se paljasti, että kuinka eksyksissä Allen urallaan oli ja miten hän halveksi ihailijoitaan.
Aiheesta muualla

Muistelmia – Stardust Memories Internet Movie Databasessa (englanniksi)
Lassila (täsmennyssivu)

Lassila voi tarkoittaa seuraavia:
Paikannimi

Lassila, Helsingin Haagan osa-alue
Lassila, asuinalue Oulussa Oulunsalon kaupunginosassa.
Lassila, kylä Noormarkussa
Lassilan linnavuori Ruokolahdella
Sukunimi

Aleksi Lassila (s. 2003), pesäpalloilija
Anna Lassila (s. 1968), kirjailija
Anssi Lassila (s. 1973), arkkitehti
Antti Lassila (s. 1932), diplomaatti
Armas Lassila (1890–1955), taloudenhoitaja ja sanomalehti Uuden Suomen toimitusjohtaja
Carolus Lassila (1922–1987), suurlähettiläs
Eemeli Lassila (s. 2005), pesäpalloilija
Eino Lassila (1907–1986), upseeri, Yhdysvaltain armeijan eversti
Else Lassila, lasten- ja nuortenkirjailija
Hanna Vuorimaa, o.s. Lassila (s. 1964), keskimatkojen juoksija
Hannu Lassila (s. 1954), jääkiekkomaalivahti
Helge Lassila (1898–1958), jääkärikapteeni, heimosoturi ja liikemies
Ilmo Lassila (1885–1945), Helsingin yliopiston metsäteknologian professori ja kirjailija
Iris-Lilja Lassila (1938–2011), näyttelijä
Jaakko Lassila (1928–2003), Kansallis-Osake-Pankin pääjohtaja
Jani Lassila (s. 1992), pesäpalloilija
Jere Lassila (s. 2004), jääkiekkoilija
Jooseppi (Josef) Lassila (1863–1940), yritysjohtaja ja toinen Lassila & Tikanojan perustajista
Jussi Lassila (s. 1974), politiijan tutkija
Kalle Lassila (s. 1985), maastohiihtäjä
Kalle Lassila (1913–2004), runoilija
Katri Lassila (s. 1979), valokuvataiteilija
Lauri Lassila (s. 1976), kumparelaskija
Lydia Lassila (s. 1982), australialainen freestyle-hiihtäjä
Maiju Lassila, kirjailija Algot Untolan (1868–1918) salanimi
Maria Lassila-Merisalo (s. 1978), journalismin tutkija ja kirjoittamisen dosentti
Matti Lassila (1865–1930), SDP:n kansanedustaja
Muisto Lassila (1920–2012), jatkosodan ajan kaukopartiomies ja tiedustelija
Ora Lassila, tietojenkäsittelytieteilijä
Pertti Lassila (s. 1949), kirjallisuudentutkija ja kirjallisuuskriitikko,
Petri Lassila (s. 1969), laulaja, lauluntekijä ja kitaristi
Riitta Lassila (s. 1957), lääkäri ja professori
Riitta-Liisa Roponen, o.s. Lassila (s. 1978), maastohiihtäjä
Sampo Lassila, kontrabasisti, säveltäjä ja tuottaja
Severi Lassila (s. 1993), pesäpalloilija
Sirkka Lassila (1929–2016), toimittaja ja tietokirjailija
Taneli Lassila (s. 1998), pesäpalloilija
Teemu Lassila (s. 1983), jääkiekkomaalivahti
Tuomo Lassila (s. 1965), orkesterimuusikko, rumpali ja huilunsoittaja
Veijo Lassila (1933–2000), hammaslääkäri, professori
Ville Lassila (s. 1980), lentopalloilija
Väinö Lassila (1896–1939), anatomian professori ja ihmisoikeusaktivisti
Väinö Lassila (1925–2003), teollisuusjohtaja
Muita merkityksiä

Lassila & Tikanoja, kiinteistöjen ja laitosten tukipalveluja tuottava yritys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lassila”, voi hakea sivunnimihaulla, laajalla sivunnimihaulla tai tekstihaulla.
Lars von Willebrand

Lars Hermansson von Willebrand (2. maaliskuuta 1910 Helsinki – 28. huhtikuuta 1955 Tukholma, Ruotsi) oli suomalainen radiotoimittaja, mainospäällikkö ja lehtimies. Hän pääsi ylioppilaaksi 1927 ja oli koulutukseltaan lakitieteen kandidaatti.
Lars von Willebrandin vanhemmat olivat ylilääkäri Herman Viktor von Willebrand (1876–1935) ja Gertrud Elisabeth Schulte (1881–1964). Hänen veljensä oli lentokapteeni Bo von Willebrand. Lars von Willebrand oli naimisissa 1934–1936 Regi Nybomin kanssa ja avioeron jälkeen vuodesta 1939 kirjailija Rita von Willebrandin o. s. Winckelmann kanssa.
Von Willebrand oli 1930-luvulla neljä vuotta Suomen Tietotoimiston ulkomaanosaston toimitussihteerinä. Sen jälkeen hän oli työssä Yleisradiossa ja toimi Suomen Tietotoimiston radiouutisten lukijana sekä radioselostajana ohjelmissa. Hän oli myös Helsingissä 14. toukokuuta 1938 avatun Suomen Ilmapuolustusliiton kansainvälisen ilmailunäyttelyn SILIn pääsihteerinä.
Julkaisuja

Hugo Valpas : Finska flygare i strid; valokuvat TK-kuvaajat Hämäläinen, Johnsson, Kivi, Manninen, Valpas, v. Willebrand. Holger Schildts förlag, Helsingfors 1942